

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.21 | 2024. gada 18. decembrī |

**33.**

**Par iepirkumu komisijas izveidošanu 2025. gadam**

Publisko iepirkumu likuma 24. panta otrajā daļā noteikts, ka iepirkuma komisiju izveido katram iepirkumam atsevišķi vai uz noteiktu laikposmu. Izveidojot iepirkuma komisiju, pasūtītājs nodrošina, lai šī komisija būtu kompetenta jomā, kurā tiks slēgts iepirkuma līgums. Iepirkuma komisija, pildot savus pienākumus, ir tiesīga pieaicināt ekspertus un iepirkuma komisijas sekretāru.

Saskaņā ar Ogres novada pašvaldības 2024. gada 14. februāra iekšējo noteikumu Nr. 6/2024 “Iepirkumu komisijas nolikums” (turpmāk – Nolikums) 3. un 9. punktu, Ogres novada pašvaldības iepirkumu veikšanai attiecīgajā kalendārajā gadā izveido iepirkumu komisiju uz laiku līdz 12 (divpadsmit) mēnešiem, kuras sastāvā iekļauj pašvaldības izpilddirektoru un viņa vietnieku, pārstāvi no Ogres novada Būvvaldes, pārstāvi no pašvaldības Centrālās administrācijas Budžeta nodaļas. Papildus komisijas sastāvā var iekļaut citus Pašvaldības domes ieceltus speciālistus, tai skaitā pārstāvi no pilsētu un pagastu pārvaldes.

Pamatojoties uz Publisko iepirkumu likuma 24. pantu, Nolikuma 3. un 9. punktu,

**balsojot: ar 13 balsīm "Par" (Andris Krauja, Artūrs Mangulis, Dace Māliņa, Dace Veiliņa, Dzirkstīte Žindiga, Gints Sīviņš, Ilmārs Zemnieks, Indulis Trapiņš, Jānis Iklāvs, Jānis Siliņš, Kaspars Bramanis, Santa Ločmele, Valentīns Špēlis), "Pret" – nav, "Atturas" – nav, "Nepiedalās" – nav**,

Ogres novada pašvaldības dome **NOLEMJ:**

1. **Izveidot** Ogres novada pašvaldības iepirkumu komisiju 2025. gadam sešu locekļu sastāvā.
2. **Apstiprināt** iepirkuma komisiju šādā sastāvā:
	1. komisijas priekšsēdētājs – Ogres novada pašvaldības izpilddirektors **Pēteris Špakovskis**;
	2. komisijas priekšsēdētāja vietniece  – Ogres novada pašvaldības izpilddirektora vietniece **Dana Bārbale;**
	3. komisijas locekle – Ogres novada pašvaldības centrālās administrācijas Ogres novada Būvvaldes vadītāja **Laura Kriviša-Budnika;**
	4. komisijas locekle – Ogres novada pašvaldības Centrālās administrācijas Budžeta nodaļas vadītāja **Silvija Velberga**;
	5. komisijas locekle – Ogres novada Madlienas pagasta pārvaldes vadītāja **Inga Elme;**
	6. komisijas loceklis – Ogres novada Tomes pagasta pārvaldes vadītājs **Ints Skujiņš.**
3. Noteikt, ka šā lēmuma 1. punktā minētās komisijas darbības laiks ir līdz 2025. gada 31. decembrim.
4. Kontroli par lēmuma izpildi uzdot Ogres novada pašvaldības izpilddirektoram.

 (Sēdes vadītāja,

domes priekšsēdētāja vietnieka G. Sīviņa paraksts)